# Balatonszőlős Község

Önkormányzata

****

**Polgármester**

**8233 Balatonszőlős, Fő u. 9.**

Szám: …………/2018

Előkészítő: Szűcsné Kundrák Zsuzsanna

**ELŐTERJESZTÉS**

**A Képviselő-testület 2018. május 17-i ülésére**

**Tárgy: Az Önkormányzat 2017. évi gazdálkodásáról szóló beszámoló elfogadása**

Az Államháztartási törvény alapján a Polgármester a Képviselő-testület elé terjeszti a Jegyző által elkészített rendelettervezetet úgy, hogy az a Képviselő-testület elé terjesztését követő harminc napon belül, de legkésőbb a költségvetési évet követő ötödik hónap utolsó napjáig hatályba lépjen.

Ennek a törvényi kötelezettségnek teszünk eleget a 2017. évi gazdálkodásról szóló beszámoló előterjesztésével.

**Az Önkormányzat feladatellátás általános értékelése:**

Balatonszőlős Község Önkormányzata (továbbiakban: Önkormányzat) az önkormányzati törvényben előírt kötelező feladatait 2017. évben is el tudta látni, az önként vállalt feladatok ellátása mellett. Az Önkormányzat a számláit határidőben fizette, az előkészített beruházásai és felújításai forráshiány miatt nem maradtak el. Az Önkormányzatnak likviditási gondjai nem voltak. A 2017. év során a Képviselő-testület a 2017. évi költségvetésről szóló 2/2017. (II.17.) önkormányzati rendeletet 4 alkalommal módosította.

**Mérlegtételek alakulása**

Az Önkormányzat 2017. december 31. állapot szerinti vagyoni és pénzügyi helyzetét az éves beszámoló könyvviteli mérlege mutatja (1. melléklet).

Az Önkormányzat 2017. december 31-i fordulónappal összeállított könyvviteli mérlegének főösszege 392.588.353 Ft, amely a bázis évhez viszonyítva, 382.505.959 Ft, - 2.57 %-os, volumenében 10.082.394 Ft csökkenést jelent.

Az eszközök állományának alakulása:

|  |  |  |  |  |
| --- | --- | --- | --- | --- |
| **A.) Nemzeti vagyonba tartozó befektetett eszközök** |  |  | **361.070.990 Ft** | **91,97 %** |
| **B) Nemzeti vagyonba tartozó forgóeszközök** |  |  | **110.258 Ft** | **0,03 %** |
| **C.) Pénzeszközök** |  |  | **28.675.774 Ft** | **7,30 %** |
| **D.) Követelések** |  |  | **2.696.654 Ft** | **0,67 %** |
| **E.) Egyéb eszközoldali sajátos elszámolások** |  |  | **0 Ft** | **0 %** |
| **F.) Aktív időbeli elhatárolások** |  |  | **34.677 Ft** | **0 %** |
| **Eszközök összesen:** |  |  | **392.588.353 Ft** | **100 %** |

A befektetett eszközök állományának alakulása

|  |  |  |  |
| --- | --- | --- | --- |
| **Megnevezés** | **2016. év (Ft)** | **2017. év (Ft)** | **Változás %-a** |
| Immateriális javak | 0 | 750.000 | 0,00 |
| Tárgyi eszközök | 339.458.020 | 354.591.580 | 104,5 |
| Befektetett pénzügyi eszközök | 5.729.410 | 5.729.410 | 100,0 |
| Koncesszióba, vagyonkezelésbe adott eszközök | 0 | 0 | 0,0 |
| Befektetett eszközök összesen | 345.187.430 | 361.070.990 | 104,6 |

A befektetett eszközök nettó értéke a 2016. évi 345.187.430 Ft-ról 2017. évben 361.070.990 Ft-ra nőtt. A növekedés elsősorban a tárgyi eszközökön belül a beruházások, felújítások soron jelentkezik, a 2017-ben megvalósult útfelújítások, valamint a sportpálya renoválás miatt.

A befektetett pénzügyi eszközök állománya 5.729.410 Ft, amelynek részletezését a 16. melléklet tartalmazza.

A forgóeszközök között a készletek és az értékpapírok állományának változása látható. 2017. december 31-én az Önkormányzat értékpapír állománnyal nem rendelkezett.

A pénzeszközök állománya 2017. december 31-én 28.675.774 Ft, amely a bázis évhez viszonyítva (34.515.214 Ft) 16,9 %-os csökkenést mutat.

A követelések állománya 2.696.654 Ft, amelynél az előző évihez viszonyítva (2.661.651 Ft) 1,32 %-os növekedés látható.

Az egyéb sajátos elszámolások mérlegsorokon a költségvetés terhére el nem számolható kifizetések, bevételek jelennek meg.

Az aktív és passzív időbeli elhatárolások a 2014. január 1-től bevezetett pénzügyi számvitelben jelennek meg, a költségvetési számvitelben nem alkalmazható. Az aktív időbeli elhatárolásoknál az előző évi összeghez képest 73 %-os csökkenés, a passzív időbeli elhatárolásoknál pedig 32,1 %-os növekedés mutatkozik, amely elsősorban a fejlesztési támogatások elhatárolásából adódik.

A források állományának alakulása

|  |  |  |  |
| --- | --- | --- | --- |
| G) | Saját tőke | 314.828.309 Ft | 80,19 % |
| H) | Kötelezettségek | 3.943.735 Ft | 1,0 % |
| I) | Kincstári számlavezetéssel kapcsolatos elszámolások | 0 Ft | 0,0 % |
| J) | Passzív időbeli elhatárolások | 73.816.309 Ft | 18,8 % |
|  | **Források Összesen:** | **392.588.353Ft** | **100 %** |

A saját tőke az Önkormányzat rendelkezésére álló vagyon nagyságát és az eredmény változását mutatja. A saját tőke összességében 2,5 %-kal csökkent, ezen belül a negatív felhalmozott eredmény 1,4 %-kal, a negatív mérleg szerinti eredmény pedig 308,3 %-kal nőtt.

A kötelezettségek állománya az előző évihez képest mintegy 8 %-kal növekedett.

Az Önkormányzat eredménykimutatását a 2. melléklet tartalmazza, amely az önkormányzat összevont mérleg szerinti eredményét mutatja. Eredménykimutatást 2014. évben kellett először készíteni, a 2017. évi mérleg szerinti eredmény – 8.147.638 Ft.

Az Önkormányzat maradvány-kimutatását a 3. melléklet tartalmazza. Az Önkormányzat összes maradványa 2017. december 31-én 28.648.541 Ft, amely az előző évi 34.311.569 Ft-hoz képest 16,5 %-os csökkenést mutat. Az önkormányzat költségvetési maradványa 21.365.276 Ft összegben kötelezettséggel terhelt, így a szabadon felhasználható maradvány 7.283.265 Ft, amelyet javaslok a tartalékba helyezni a 2018. évi költségvetés módosításkor.

**Költségvetési adatok alakulása**

A részletes mellékletek alapján készült főösszesítő (4. melléklet) összevontan tartalmazza az Önkormányzat gazdálkodásának fő bevételi és kiadási adatait. Összességében az Önkormányzat bevételei 151,3 %-os, ezen belül a költségvetési bevételek 106,4 %-os, a finanszírozási bevételek 236,5 %-os, a kiadások pedig 124,3 %-os, ezen belül a költségvetési kiadások 76,7 %-os, a finanszírozási kiadások 2400,1 %-os szinten teljesültek, a költségvetési többlet (tárgyévi maradvány) 28.648.541 Ft.

Az Önkormányzat bevételeinek részletezését az 5. melléklet mutatja be.

A működési célú támogatások államháztartáson belülről bevételek 101,8 %-os szinten teljesültek, ezen belül az önkormányzat működési támogatásai (állami támogatások) 100 %-os, az egyéb működési célú támogatások államháztartáson belülről 117,7 %-os szinten teljesültek. Az állami támogatások eredeti előirányzata 2017. évben 24.701.417 Ft volt, 2017. év során 3.008.609 Ft összegben kerültek megállapításra működési célú többletforrások az Önkormányzat részére a központi költségvetésből, ilyen többletforrások voltak elsősorban a szociális ágazati kiegészítő pótlék, a polgármesteri béremelés különbözetének támogatása, a lakossági víz- és csatorna támogatás, az arculati kézikönyv támogatása. Az egyéb működési célú támogatások között a Balatonfüredi Közös Önkormányzati Hivatallal történő támogatás elszámolás, valamint a közcélú foglalkoztatás támogatása jelenik meg.

Felhalmozási célú támogatások államháztartáson belülről bevételek 100 %-os szinten teljesültek, ez az önkormányzati fejlesztéseken belül, utak felújítására, a sportöltöző és sportpálya felújítására, valamint a kistelepülési önkormányzatok alacsony összegű fejlesztéseire kapott támogatást tartalmazza.

A saját bevételek közül legnagyobb arányú a közhatalmi bevételek, ezen belül is a helyi adó bevételek, amelyek a költségvetési bevételek 19,8 %-át teszik ki. A közhatalmi bevételek a 2017. évre eredetileg tervezett szint felett teljesültek 129,5 %-os szinten. Az előző évi adóbevételekhez (13.900.473 Ft) viszonyítva mintegy 5,6 %-os növekedés jelentkezik, ami elsősorban az iparűzési adó 23,2 %-os növekedéséből adódik.

Közhatalmi bevételek alakulása:

|  |  |  |  |
| --- | --- | --- | --- |
| **Megnevezés** | **2016. évi teljesítés (Ft)** | **2017. évi teljesítés (Ft)** | **Változás %-a** |
| Telekadó | 345.886 | 334.180 | 96,6 % |
| Magánszemélyek kommunális adója | 6.098.756 | 5.559.957 | 91,2 % |
| Iparűzési adó | 5.055.388 | 6.228.809 | 123,2 % |
| Gépjárműadó | 2.173.032 | 2.141.654 | 98,6 % |
| Személyek utáni idegenforgalmi adó | 75.370 | 99.600 | 132,1 % |
| Egyéb közhatalmi bev.(bírság, pótlék) | 152.041 | 308.147 | 202,7 % |
| Közhatalmi bevételek összesen | 13.900.473 | 14.672.347 | 105,6 % |

A működési bevételek 106,4 %-os szinten teljesültek.

Az Önkormányzat finanszírozási bevételei között jelenik meg az előző évi maradvány igénybevétele, a bankbetét megszüntetése, és az állami támogatás megelőlegezése. A finanszírozási bevételek magas teljesítési aránya a lekötött bankbetét beváltásából adódik, mivel előirányzat nem kapcsolódik hozzá, csak a finanszírozási kiadások között megjelenő bankbetét vásárlás.

Az Önkormányzat működési kiadásainak részletezését a 6. melléklet tartalmazza.

Az Önkormányzati feladatok működési kiadásai összességében 90,5 %-os szinten teljesültek, amelyek összességében a kiemelt előirányzatokon belül alakultak. Előirányzat túllépés egy feladaton sem mutatkozik.

Az önkormányzati támogatások alakulását a 7. melléklet mutatja be, amelynél az előirányzathoz viszonyítva a teljesítés 98,6 %-os.

A támogatások, pénzeszköz átadások a módosított előirányzaton belül teljesültek.

A szociális juttatások összességében a tervezett szinten belül teljesültek.

Visszatérítendő támogatást, kölcsönt az Önkormányzat nem nyújtott 2017-ban.

Az Önkormányzat kiadásainak szerkezetét vizsgálva megállapítható, hogy 2017. évben a költségvetési kiadásnak mindössze a 48.8 %-át teszik ki a működési kiadások. Ezek tartalmazzák az Önkormányzat működésének költségeit, valamint a kiadások teljesítését.

A költségvetési kiadások alakulása 2016. és 2017. években

|  |  |  |  |
| --- | --- | --- | --- |
| **Megnevezés** | **2016. év (Ft)** | **2017. év (Ft)** | **%** |
| Személyi juttatások | 10.030.095 | 12.178.327 | 121,4 % |
| Munkaadót terhelő járulékok | 2.625.665 | 2.451.629 | 93,4 % |
| Dologi kiadások | 12.762.321 | 11.466.952 | 89,85 % |
| Elvonások, befizetések | 139.293 | 0 | 0 % |
| Egyéb működési célú támogatások áh-n belülre | 8.853.132 | 10.376.054 | 117,2 % |
| Egyéb működési célú támogatások áh-n kívülre | 1.854.374 | 1.443.400 | 77,84 % |
| Működési célú visszatérítendő támogatások, kölcsönök nyújtása áh-n kívülre | 0 | 0 | 0 |
| Ellátottak pénzbeli juttatásai | 1.569.893 | 1.075.000 | 68,48 % |
| **Működési kiadások összesen** | **37.834.773** | **38.991.362** | **103,1 %** |
| Beruházások | 3.372.815 | 9.136.557 | 270,9 % |
| Felújítások | 1.021.443 | 31.667.183 | 3100,2 % |
| Egyéb felhalm.célú támogatások áhb | 21.000 | 31.650 | 150,7 % |
| Egyéb felhalmozási célú támogatások áh-n kívülre |  |  |  |
| Felhalmozási célú támogatások, kölcsönök nyújtása áh-n kívülre | 0 | 0 | 0 |
| **Felhalmozási kiadások összesen** | **4.415.258** | **40.835.390** | **924,9 %** |
| **Költségvetési kiadások összesen** | **42.250.031** | **79.826.752** | **189 %** |

Az Önkormányzatnál összességében a működési kiadások 3.1 %-kal növekedtek az előző évi szinthez viszonyítva, a felhalmozási kiadások pedig több, mint kilencszeresére nőttek 2017. évben, ami a támogatásokból megvalósult fejlesztésekből adódik.

A felhalmozási kiadások alakulását a 8. mellékletben mutatjuk be. A tervezett felhalmozási kiadások összességében 82,6 %-os szinten teljesültek.

Beruházások tekintetében jelentős volt a sportpálya gyepesítése, valamint a „Mosó” forrás beruházás első részszámlájának rendezése.

Felújítási kiadások között legjelentősebb volumenű volt az önkormányzati utak felújítása, sportöltöző és sportpálya felújítás elkezdése.

Az államháztartási törvény 91. §-a alapján a helyi önkormányzat zárszámadásának előterjesztésekor a képviselő-testület részére tájékoztatásul a következő mérlegeket, kimutatásokat kell bemutatni:

* a helyi önkormányzat költségvetési mérlegét közgazdasági tagolásban (9. melléklet),
* a pénzeszközének változását (18. melléklet),
* a többéves kihatással járó döntések számszerűsítését évenkénti bontásban és összesítve (11. melléklet),
* a közvetett támogatásokat tartalmazó kimutatásokat (13. melléklet),
* a Stabilitási tv. 3. § (1) bekezdése szerinti adósságot keletkeztető ügyleteknek és a saját bevételeknek a költségvetési évet követő három év tervezett bevételi és kiadási előirányzatainak keretszámait főbb csoportokban és a tervszámoktól történő esetleges eltérés indokait (14. melléklet),
* az adósság állományát lejárat, a Stabilitási tv. 3. §-a szerinti adósságot keletkeztető ügyletek bel- és külföldi irányú kötelezettségek szerinti bontásban (12. melléklet)
* a vagyonkimutatását (15., 15/a., 15/b., 15.c. melléklet),
* az önkormányzat tulajdonában álló gazdálkodó szervezetek működéséből származó kötelezettségeket, a részesedések alakulását (17. melléklet).

A 9. melléklet tájékoztató jelleggel bemutatja a működési és a felhalmozási célú bevételek és kiadások alakulását mérlegszerűen egymástól elkülönítetten, de együttesen egyensúlyban.

Az összesített mérleg alapján megállapítható, hogy a működési többlet fedezetet biztosított a felhalmozási kiadásokra és összességében 28.648.541 Ft többlettel (maradvánnyal) zárta az évet az önkormányzat.

Az önkormányzat pénzeszközeinek változását a 18. mellékletben mutatjuk be, mely szerint 2017. évben 5.839.440 Ft-tal csökkent a pénzeszközök állománya.

A 11. melléklet bemutatja az önkormányzat többéves kihatással járó döntéseinek számszerűsítését célok szerint évenkénti bontásban, valamint összesítve, az Önkormányzatnak egy 2018-ra áthúzódó kötelezettsége volt, a „Mosó” forrás felújítása és pihenőpark kialakítása elnevezésű pályázatból kifolyólag 3.228.076 Ft kötelezettsége keletkezett 2018-ban.

A 12. melléklet bemutatja az Önkormányzat belföldi adósságállományának alakulását, 2017. december 31-i állapot szerint az Önkormányzatnak nincs hitelállománya.

A 13. melléklet bemutatja a 2017. évi közvetett támogatásokat a jogszabályi előírásnak megfelelő tartalommal, amely tartalmazza az építményadó, a telekadó, az iparűzési adó, az idegenforgalmi adó, a gépjárműadó adókedvezményét, adómentességét, az intézményi térítési díjak méltányossági alapon történő elengedésének összegét és a helyiségek hasznosításából származó bevételből nyújtott kedvezmény, mentesség összegét.

Az adómentességek, adókedvezmények a törvény illetve törvényi felhatalmazás alapján a helyi adórendelet alapján kerültek megállapításra, az ebből adódó 2017. évi tényleges bevétel kiesés összege 1.182.000 Ft. Az önkormányzatnál az adómentességeken, adókedvezményeken kívül más jogcímen közvetett támogatás nem jelenik meg.

A 14. melléklet alapján a Stabilitási törvény szerint az Önkormányzatnak további adósságot keletkeztető ügylete nincs. A saját bevételeken belül a helyi adó bevétel a tervezetett meghaladóan teljesült, tárgyi eszköz értékesítésből származó bevétel pedig nem tervezett ingatlan értékesítésből adódik.

A 15. melléklet az ingatlanvagyon alakulását mutatja be összesítetten.

A 15/a,b. melléklet az Önkormányzat vagyonkimutatását tartalmazza a 4/2013. (I.11.) kormány rendeletben meghatározott bontás szerint, tehát tartalmazza az önkormányzat vagyonát törzsvagyon (forgalomképtelen és korlátozottan forgalomképes), illetve üzleti vagyon bontásban, valamint az önkormányzat vagyonáról szóló 17/2014. (III.5.) önkormányzati rendeletben meghatározott forgalomképtelen vagyonból a nemzetgazdasági szempontból kiemelt jelentőségű vagyon elemeket.

A 16. melléklet az immateriális javak és tárgyi eszközök alakulását mutatja be számviteli csoportosításban. Ezek a táblázatok tájékoztatást nyújtanak arról, amely eszközcsoportokban milyen változás történt a gazdálkodási év során.

A 17. melléklet bemutatja a részesedések, értékpapírok állományát, amelyben 2017. évben nem történt változás.

A 10. melléklet összesítve bemutatja az Önkormányzat kötelező, önként vállalt államigazgatási feladatainak megbontását.

Az Önkormányzatnak Európai Uniós forrása és abból megvalósuló projekt 2017. évben nem volt.

Összességében a költségvetés végrehajtásáról megállapítható, hogy a gazdálkodás pénzügyi egyensúlya biztosított volt. A képviselő-testület a döntéseivel a gazdálkodás stabilitásának megtartására törekedett. Az éves gazdálkodás során fő célkitűzés volt az önkormányzat kötelező feladatainak biztosítása, a fejlesztési célok megvalósítása a pályázati lehetőségek maximális kihasználása mellett.

Kérem a tisztelt Képviselő-testületet, hogy az előterjesztést megvitatni és a rendelettervezetet elfogadni szíveskedjenek.

A 2013. január 1-jén hatályba lépő, a Balatonfüredi Közös Önkormányzati Hivatal létrehozásáról szóló megállapodásra hivatkozva, kérem a tisztelt Képviselő-testületet, hogy a Közös Hivatal 2017. évre szóló beszámolóját a melléklet alapján hagyja jóvá.

Balatonszőlős, 2018. május 15.

Mórocz László

polgármester

**HATÁROZATI JAVASLAT**

**…………/2018. (V. 17.) sz. határozati javaslat:**

Balatonszőlős Község Önkormányzatának Képviselő-testülete hozzájárul a Közös Önkormányzati Hivatal 2017. évre vonatkozó költségvetési beszámolójának jóváhagyásához a melléklet alapján.

Felelős: Mórocz László

Határidő: azonnal

**Balatonszőlős Község Önkormányzat Képviselő-testületének**

**…/2018. (…...) önkormányzati rendelet tervezete**

**a 2017. évi költségvetési gazdálkodási beszámolójáról**

Balatonszőlős Község Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva a következőket rendeli el:

**1. §** A rendelet hatálya a Képviselő-testületre, annak tagjaira, az Önkormányzatra terjed ki.

**2. §** A Képviselő-testület a község 2017. évi gazdálkodásának beszámolóját a 4. mellékletnek megfelelően:

|  |  |
| --- | --- |
| **74.021.658** | **forint teljesített költségvetési bevétellel** |
| **86.627.448** | **forint teljesített finanszírozási bevétellel, ebből** |
| **34.311.569** | **forint teljesített belső hiány finanszírozási bevétellel** |
| **52.315.879** | **forint teljesített külső hiány finanszírozási bevétellel** |
| **79.826.752** | **forint teljesített költségvetési kiadással** |
| **52.173.813** | **forint teljesített finanszírozási kiadással** |
| **28.648.541** | **forint (továbbiakban: Ft) költségvetési maradvánnyal** |

elfogadja.

**3. § (1)** A Képviselő-testület az Önkormányzat 2017. december 31-i mérlegfőösszegét az 1. mellékletben szereplő mérleg adatai alapján 392.588.353 Ft-ban állapítja meg.

**(2)** A Képviselő-testület az Önkormányzat eredmény-kimutatását a 2. melléklet szerint jóváhagyja, amely szerint a mérleg szerinti eredmény összege -8.147.638 Ft.

**(3)** A Képviselő-testület az Önkormányzat 2017. évi összevont maradvány-kimutatását a 3. mellékletnek megfelelően jóváhagyja, amelyben a maradvány összege 28.648.541 Ft.

**4. §** Az Önkormányzatnál kimutatott szabadon felhasználható tárgyévi pénzmaradvány összegét 7.283.265 Ft összeggel tartalékba helyezi.

**5. §** A Képviselő-testület az Önkormányzati bevételi előirányzatok teljesítését az 5. melléklet, a működési kiadási előirányzatok teljesítését a 6., 7. mellékletek szerinti részletezésben jóváhagyja.

**6. §** A Képviselő-testület az Önkormányzat felhalmozási kiadások előirányzatának teljesítését a 8. melléklet szerinti részletezésben jóváhagyja.

**7. §** A Képviselő-testület jóváhagyja a helyi önkormányzatok általános, köznevelési és szociális feladataihoz kapcsolódó támogatások, a helyi önkormányzatok kiegészítő támogatásainak és egyéb kötött felhasználású támogatásainak és az adósságkonszolidációban részt nem vett önkormányzatok támogatásának több éves elszámolását a 19., 20., 21. mellékleteknek megfelelően.

**8. §** A Képviselő-testület jóváhagyja az Önkormányzat összevont költségvetési mérlegét a 9. melléklet, a többéves kihatással járó döntések számszerűsítését évenkénti bontásban és összesítve a 11. melléklet, az adósság állományát lejárat, a Stabilitási tv. 3. §-a szerinti adósságot keletkeztető ügyletek bel- és külföldi irányú kötelezettségek szerinti bontásban a 12. melléklet, a közvetett támogatásokat tartalmazó kimutatásokat a 13. melléklet, a vagyonkimutatását a 15.,15/a,b. melléklet, és a pénzeszközének változását a 18. melléklet, a Stabilitási tv. 3. §. (1) bekezdése szerinti adósságot keletkeztető ügyleteknek és a saját bevételeknek a költségvetési évet követő három év tervezett bevételi és kiadási előirányzatainak keretszámait és teljesítését főbb csoportokban a 14. melléklet, a részesedések és értékpapírok állományát a 17. melléklet szerint.

**9. §** A Képviselő-testület a zárszámadási rendelet tájékoztató jellegű mellékleteit az alábbiak szerint jóváhagyja:

Immateriális javak, tárgyi eszközök és üzemeltetésre, kezelésre átadott, koncesszióba adott, vagyonkezelésbe vett eszközök állományának alakulása 16. melléklet, a kötelező az önként vállalt és államigazgatási feladatok szerinti megbontást a 10. melléklet.

**10. § (1)** A rendelet a kihirdetését követő napon lép hatályba.

**(2)** A rendelet hatályba lépésével egyidejűlega 2017. évi költségvetésről szóló 2/2017. (II. 17.) rendelet, és az azt módosító 9/2017. (VI. 30.), 11/2017. (VIII. 31.), 15/2017. (XII. 15.), 4/2018. (II.16.) rendelet hatályát veszti.

Mórocz László dr. Tárnoki Richárd

polgármester címzetes főjegyző

A rendelet kihirdetve: 2018. május

dr.Tárnoki Richárd

címzetes főjegyző

Általános indokolás

A helyi önkormányzatok 2017. évi zárszámadásának elkészítésével kapcsolatos előírásokat az államháztartásról szóló 2011. évi CXCV. törvény (továbbiakban: Áht.), az államháztartásról szóló törvény végrehajtásáról rendelkező 368/2011. (XII.31.) Korm. rendelet, valamint az államháztartás számviteléről szóló 4/2013. (I.11.) Korm. rendelet tartalmazza.

A zárszámadás bemutatja a költségvetés bevételi és kiadási előirányzatainak teljesítését, a maradvány elszámolását önkormányzatra összesítve, ezen belül a működési, felújítási, beruházási feladatok teljesítését. Az önkormányzati vagyon változását és aktuális állapotát.

Részletes indokolás

1. §-hoz

Meghatározza a rendelet hatályát.

1. §-hoz

Meghatározza az önkormányzat bevételi és kiadási főösszegét, ezen belül a költségvetési bevételek, kiadások, finanszírozási bevételek, kiadások és a maradvány összegét.

1. §-hoz

Meghatározza az önkormányzat mérlegének főösszegét, az eredmény-kimutatást, és összevont maradvány-kimutatást.

1. §-hoz

Meghatározza a felhasználható maradvány összegét az Önkormányzat vonatkozásában.

1. §-hoz

Meghatározza a bevételi és kiadási előirányzatok teljesítésének részletezését tartalmazó mellékleteket.

1. §-hoz

Meghatározza a beruházási, felújítási előirányzatok teljesítésének részletezését tartalmazó mellékleteket.

1. §-hoz

Meghatározza a helyi önkormányzatok általános működéséhez és ágazati feladataihoz kapcsolódó támogatások és a kiegészítő támogatások költségvetési törvény előírásai szerinti elszámolását tartalmazó mellékleteket.

1. §-hoz

Meghatározza, hogy az Áht. 91. §.-a alapján a Képviselő-testület részére a zárszámadás előterjesztésekor kötelezően benyújtandó mérlegeket, kimutatásokat a rendelet-tervezet mely mellékletei tartalmazzák.

1. §-hoz

Meghatározza a rendelet-tervezet tájékoztató jellegű mellékleteit.

1. §-hoz

Hatályba léptető, illetve hatályon kívül helyező rendelkezéseket tartalmazza.